હું મારા ફાધરની સાથે ગઈ હતી. મારા ફાધર લોબીમાં બેઠા હતા. એ ડિરેક્ટરે મને સીધેસીધું પૂછી લીધું કે, ‘તને ફિરોઝ ખાને લોન્ચ કરી છે તો શું તેમણે તારી સાથે જેવું-તેવું કંઈ કર્યું નથી?' મને એ વાત ખૂબ વિચિત્ર લાગી. જોકે, મેં તેમને સ્પષ્ટ કહ્યું હતું કે, ફિરોઝ ખાન મને દીકરીની જેમ માનતા હતા. એ પછી તે ડિરેક્ટર આમતેમ વાત કરવા લાગ્યો અને કહેવા લાગ્યો કે, જે છોકરીએ તેનું દિલ તોડ્યું હતું એની ઝલક તે મારામાં જુએ છે અને હવે હું તેને પ્રેમ કરું. એવામાં તેની વાઇફ આવી તો તરત જ તેમણે વાત બદલી નાંખી હતી. હું કોઈ રીતે કોમ્પ્રોમાઇઝ કરવા તૈયાર ન થઈ તો તેમણે મને પોતાની એડ્ ફિલ્મમાંથી આઉટ કરી હતી. એ સમયે એક એડ્માંથી આઉટ થવું એ મારા માટે મોટી વાત હતી. હું અનેક દિવસ સુધી રડતી રહી હતી અને ડિપ્રેશનમાં સરી પડી હતી.